Covid-19-statistieke: Toename in aktiewe gevalle(Argieffoto: Unsplash) Altesame 1 674 nuwe gevalle van Covid-19 in Suid-Afrika is bevestig, wat die algehele syfer op 1 581 210 te staan bring. Volgens dr. Zweli Mkhize, minister van gesondheid, is 19 nuwe sterftes ook bevestig. Hiervan was drie in die Oos-Kaap, een in die Vrystaat, sewe in Gauteng, vier in KwaZulu-Natal, drie in Mpumalanga en een in die Wes-Kaap. Geen sterftes is in Limpopo, Noordwes of die Noord-Kaap aangemeld nie. Die algehele sterftesyfer staan nou op 54 350. Die herstelkoers bly op 95% en 1 505 620 mense het reeds van die virus herstel. Die getal aktiewe gevalle het ook weer toegeneem. Aktiewe gevalle: KwaZulu-Natal: 5 293 Noord-Kaap: 3 456 Vrystaat: 3 270 Noordwes: 3 103 Gauteng: 3 056 Wes-Kaap: 1 820 Mpumalanga: 783 Oos-Kaap: 169 Limpopo: 290 Totaal: 21 240 Volgens Mkhize is altesame 317 656 gesondheidswerkers ingevolge die regering se Sisonke-entstofprogram ingeënt. Net minder as 30 000 toetse vir Covid-19 is sedert die vorige verslag gedoen. Hiervan is 60% in die private sektor gedoen.